Source: http://docplayer.fi/3049855-Sosiaalimenojen-kehitys-pitkalla-aikavalilla.html
Timestamp: 2018-04-23 03:41:55+00:00
Document Index: 22614656

Matched Legal Cases: ['kko ', 'kko ', 'tuomioistuin ', 'Tuomioistuin ', 'tuomioistuin ', 'kko ', 'kko ']

Sosiaalimenojen kehitys pitkällä aikavälillä - PDF
Sosiaalimenojen kehitys pitkällä aikavälillä
Download "Sosiaalimenojen kehitys pitkällä aikavälillä"
1 Sosiaali- ja terveysministeriön julkaisuja 2002:21 Sosiaalimenojen kehitys pitkällä aikavälillä SOMERA-toimikunnan taustaraportti SOSIAALI- JA TERVEYSMINISTERIÖ Helsinki 2002
2 Tiivistelmä Sosiaalimenojen kehitys pitkällä aikavälillä. SOMERA-toimikunnan taustaraportti. Helsinki s. (Sosiaali- ja terveysministeriön julkaisuja, ISSN ; 2002:21.) ISBN X Sosiaali- ja terveysministeriö asetti huhtikuussa 2000 sosiaalimenotoimikunta SOMERAn selvittämään sosiaalimenojen ja niiden rahoituksen pitkän aikavälin kehitystä. Toimikunta sai työnsä päätökseen maaliskuussa 2002 ja julkaisi mietintönsä, jossa toimikunta esittää periaatelinjauksensa. Tähän raporttiin on koottu toimikunnan työn aikana laadittuja taustaanalyysejä ja laskelmia. Taustaraportissa arvioidaan sosiaaliturvan, talouden ja työllisyyden yleisiä tavoitteita, sosiaaliturvan toimintaympäristön muutosta sekä sosiaalipolitiikan kehityslinjoja muissa maissa. Lisäksi raportissa tarkastellaan yksityiskohtaisesti sosiaalimenojen ja niiden rahoituksen kehitystä vuoteen 2050 saakka. Aluksi esitellään toimikunnan sosiaalimenoja koskeva peruslaskelma, joka perustuu voimassa olevaan lainsäädäntöön. Sen lisäksi esitetään lukuisa joukko erilaisiin laskentaoletuksiin ja meno- ja rahoitusperusteisiin pohjautuvia vaihtoehtoisia laskelmia. Vaihtoehtoistarkasteluissa tehdään myös herkkyysanalyysejä, joissa tarkastellaan demografiaa, talouskehitystä, sosiaalipolitiikkaa ja sosiaaliturvan rahoitusta koskevien yksittäisten oletusten vaikutuksia laskelmiin. Asiasanat: Sosiaalimenot, julkinen talous, rahoitus, elatussuhde, eläkevakuutus, työttömyysvakuutus, sosiaali- ja terveyspalvelut
3 Sammandrag Utvecklingen av de sociala utgifterna på lång sikt. Bakgrundsrapport av SOMERAkommissionen s. (Social- och hälsovårdsministeriets publikationer, ISSN ; 2002:21.) ISBN X I april år 2000 tillsatte social- och hälsovårdsministeriet kommissionen för utvärdering av utvecklingen av sociala utgifter SOMERA för att utreda utvecklingen av de sociala utgifterna och deras finansiering på lång sikt. Kommissionen slutförde sitt arbete i mars år 2002 och publicerade sitt betänkande där kommissionen presenterar sina principiella riktlinjer. I denna rapport sammanställs bakgrundsanalyser och kalkyler som gjorts upp under loppet av komissionens arbete. I backgrundsrapporten utvärderas allmänna målsättningar för socialtryggheten, ekonomin och sysselsättningen, ändringen av socialtrygghetens verksamhetsomgivning och utvecklingslinjer för socialpolitiken i andra länder. I rapporten granskas dessutom detaljerat utvecklingen av de sociala utgifterna och deras finansiering fram till år Till en början presenteras kommissionens baskalkyl gällande sociala utgifter som baserar på ikraftvarande lagstiftning. Utöver detta presenteras åtskilliga alternativa kalkyler som baserar sig på olika kalkylantaganden och kostnads- och finansieringsgrunder. I de alternativa granskningarna görs också olika känslighetsanalyser, där man granskar inverkan på uppskattningarna av enskilda antaganden gällande demografi, ekonomisk utveckling, finansieringen av social politik och social trygghet. Nyckelord: sociala utgifter, offentlig ekonomi, finansiering, underhållsförhållande, pensionsförsäkring, arbetslöshetsförsäkring, social- och hälsovårdstjänster
4 Summary The Development of Social Expenditure in the Long Term. Background Report of the SOMERA Commission. Helsinki p. (Publications of the Ministry of Social Affairs and Health, ISSN ; 2002:21.) ISBN X In April 2000, the Ministry of Social Affairs and Health established the commission for the evaluation of the development of social expenditure SOMERA to define the long term development of social expenditure and its financing. The commission finished its work in March 2002 and published a report in which it presents its principled definitions of policy. This report assembles background analyses and calculations drawn up during the course of work of the commission. In the background report, general aims concerning social security, economy and employment, the change in the operational environment of social security and development trends for social policy in other countries are evaluated. The report includes a detailed examination of the development of social expenditure and its financing until the year Presented first, is the base calculation of the commission concerning social expenditure based on legislation in force. Presented are also, in addition to this, several alternative calculations based on different calculation assumptions and grounds related to expenditure and financing. In the alternative examinations different sensitivity calculations are also carried out where the effect on the calculations of individual assumptions concerning demography, economic development, the financing of social policy and social security. Key words: social expenditure, public economy, financing, economic dependency ratio, pension insurance, unemployment insurance, social welfare and health care services.
5 Esipuhe Tämä raportti on syntynyt sosiaali- ja terveysministeriön asettaman sosiaalimenotoimikunta SOMERAn työn pohjalta. Toimikunnan tehtävänä oli selvittää sosiaalimenojen ja niiden rahoituksen pitkän aikavälin kehitystä. Toimikunta aloitti työnsä huhtikuussa 2000 ja sai työnsä päätökseen maaliskuussa Sosiaalimenotoimikunnan tehtävänä oli ensinnäkin arvioida sosiaaliturvan toimintaympäristön muutosta ja sen nopeutta. Toiseksi toimikunnan tuli arvioida, miten voimassa olevan lainsäädännön mukainen toimeentuloturva- ja palvelujärjestelmä toteuttaa yhteiskuntapolitiikalle asetettavia tavoitteita keskipitkällä ja pitkällä aikavälillä, kun toimintaympäristö muuttuu. Kolmantena tehtävänä oli laatia viitekehys, jonka perusteella voidaan kuvata toivottua sosiaaliturvan, talouden ja työllisyyden kehitystä. Toimikunnan tuli lisäksi laatia vaihtoehtoisia, erilaisiin laskentaoletuksiin ja meno- ja rahoitusperusteisiin pohjautuvia sosiaalimenolaskelmia sekä arvioida niiden vaikutuksia viitekehyksen mukaisiin tavoitteisiin. Toimikunnassa laadittu mietintö on julkaistu sosiaali- ja terveysministeriön komiteanmietintöjen sarjassa nimellä SOMERA-toimikunnan mietintö, komiteanmietintö 2002:4. Mietintö pyrkii antamaan kokonaiskuvan sosiaaliturvan menojen ja rahoituksen pitkän aikavälin kehityksestä, hyvinvointia edistävistä tavoitteista ja tulevaisuuden haasteista. Toimikunta esittää mietinnössään periaatelinjaukset toimenpiteistä, joilla kattava ja tasoltaan riittävä sosiaaliturva voidaan turvata myös tulevaisuudessa. Toimikunta käytti työnsä aikana paljon voimavaroja tausta-analyysien ja -laskelmien tekemiseen. Myös neljän alatyöryhmän työskentelystä kertyi huomattava määrä tausta-aineistoa. SOMERA-toimikunnan sihteeristö, johon ovat kuuluneet pääsihteeri Marja-Liisa Parjanne, neuvotteleva virkamies Raimo Jämsén, tutkimusjohtaja, sittemmin toimitusjohtaja Esko Kivisaari, neuvotteleva virkamies Heikki Palm, erikoistutkija Pekka Sirén ja johtava ekonomisti Reijo Vanne, on koonnut alatyöryhmien raporttien, toimikunnan kuulemien asiantuntijoiden alustusten ja toimikunnassa käytyjen keskustelujen pohjalta tämän taustaraportin. Raporttia ei ole tässä muodossa käsitelty toimikunnassa. Taustaraportissa tarkastellaan yksityiskohtaisesti sosiaalimenojen ja niiden rahoituksen kehitystä sekä esitetään erilaisiin laskentaoletuksiin ja meno- ja rahoitusperusteisiin pohjautuvia vaihtoehtoisia laskelmia. Helsingissä syyskuussa 2002 Kansliapäällikkö, SOMERA-toimikunnan puheenjohtaja Markku Lehto
6 SISÄLLYSLUETTELO 1. SOSIAALITURVAN TARKASTELUN LÄHTÖKOHDAT Raportin tavoitteet Sosiaaliturvan taustaa Sosiaaliturvan lähtökohdat Keskeisiä käsitteitä Suomen sosiaalimenot kansainvälisessä vertailussa Sosiaalimenolaskelmista Laskentamallin kuvaus SOSIAALITURVAN KEHITYS VUOSINA Talous- ja työllisyyskehitys Sosiaalimenojen kehitys vuosina Rahoituksen kehitys Tulonjako ja sosiaaliturvan kohdentuminen SOSIAALITURVALLE ASETETTAVIA TAVOITTEITA Päätavoitteet Osatavoitteet Sosiaaliturvan toiminnan periaatteita SOSIAALITURVAN HAASTEET JA ONGELMAT Kansainvälistyminen ja teknologinen kehitys Demografiset muutokset Työmarkkinoiden muuttuminen Vähimmäisturva ja perhepoliittinen tuki Sosiaali- ja terveyspalvelujen tarve Julkinen talous ja rahoituksen edellytykset SOSIAALIPOLITIIKAN SUUNTAVIIVOJA MUISSA MAISSA Euroopan unionin eläkejärjestelmän ja terveydenhuollon kestävyyttä ja syrjäytymisen torjuntaa koskeva yhteistyö OECD-maiden varautuminen väestön ikääntymiseen Eläkereformit muissa maissa SOSIAALITURVAN ARVIOITU KEHITYS VUOTEEN 2050 SAAKKA NYKYLAINSÄÄDÄNNÖN MUKAAN Peruslaskelman taustaoletukset Demografia Taloudellinen kehitys Sosiaalipolitiikkaa koskevat oletukset Sosiaali- ja terveyspalvelumenojen lähtökohdat Sosiaalimenojen arvioitu kehitys vuosina Sosiaaliturvan rahoituksen kehitys vuosina Rahoitusta koskevat oletukset Sosiaaliturvan rahoitusrakenne Sosiaalivakuutusmaksujen ja vastaavien maksupohjien kehitys Työeläkkeiden rahoitus Kansaneläke- ja sairausvakuutuksen rahoitus Työttömyysturvan rahoitus Sosiaali- ja terveyspalvelujen rahoitus Bruttoveroaste ja bruttovelka
7 Työeläkkeiden rahastointi MENO- JA RAHOITUSKEHITYS: VAIHTOEHTOISIA TARKASTELUJA Väestö- ja talouskehityksen herkkyysanalyysi Demografiaoletukset Syntyvyys Maahanmuutto Kuolleisuus Arviointia Taloudelliset oletukset Funktionaalinen tulonjako Työttömyys Työn tuottavuus Korkotaso ja sosiaaliturvarahastojen tuotto Suhdannevaihtelut Taloudellisten tekijöiden kriisivaihtoehto Sosiaalipoliittiset oletukset Indeksointi Eläkeikä Aikuiskoulutus Työmarkkinajärjestöjen syksyn 2001 sopimus Sosiaaliturvan rahoitukseen liittyvät oletukset ETLAn kokonaistaloudellisella simulointimallilla tehdyt vaihtoehtoistarkastelu: yhteenveto Sosiaaliturvan vaihtoehtoistarkastelu Toimeentuloturvan rahoituksen periaatteita Eläkejärjestelmän kehittäminen Tavoitteet ja haasteet Työ, eläkeikä ja eläkkeelle siirtyminen Elinajan piteneminen ja eläkeikä Varhaiseläkkeiden ehtoihin liittyvät muutokset Työnteon jatkamisen kannusteiden parantaminen Eläkkeiden rahoitus ja rahastointi Indeksijärjestelmä eläke- ja maksutason sopeutuksessa Periaatesopimus työeläkkeiden kehittämisestä Kansaneläke- ja sairausvakuutuksen rahoituksen uudistaminen Johdanto Uudistamisen tavoitteita Rahoitustilanne nykyisin rahoitusperustein Rahoitustasapainon palauttamisen edellyttämät vakuutusmaksujen muutokset Kansaneläkevakuutuksen ja sairausvakuutuksen rahoituksen uudistamisvaihtoehtoja Kansaneläkevakuutuksen rahoitusmalleja Sairausvakuutuksen rahoitusmalleja Yhteenveto ja vaihtoehtojen tarkastelua Työttömyysturva kannustaa aktiiviseen työn etsintään ja nopeaan työn vastaanottamiseen: työttömyysturvan vaihtoehtoja Ansiopäivärahan tason porrastaminen Työttömyysturvan enimmäiskeston porrastaminen Työllistymispalkkiot ja aktivointitoimet
8 Työttömyysvakuutuksen rahoitus Työttömyysturvan rahastointi Opiskelun kannustaminen Työelämään johtava koulutus Elinikäinen oppiminen Vähimmäisturva ja viimesijainen turva Perheturva Sosiaali- ja terveyspalvelut Menokehitys eri vaihtoehdoissa Kirjallisuudessa esitettyjä arvioita palvelujen menokehityksestä Sosiaali- ja terveyspalvelujen kehityssuuntia JOHTOPÄÄTÖKSIÄ JA ARVIOINTIA Lähivuosikymmenien haasteet Sosiaalimenojen kehitysarvio Laskelmaan sisältyvän epävarmuuden arviointia Lopuksi LÄHTEET LIITTEET
9 1.1. Raportin tavoitteet Sosiaaliturvan tarkastelun lähtökohdat Sosiaalimenotoimikunnan tavoitteena oli analysoida sosiaaliturvan toimintaympäristön muutosta sekä selvittää, miten muuttuva toimintaympäristö vaikuttaa suomalaisen sosiaaliturvan toimintaedellytyksiin pitkällä aikavälillä. Tavoitteena oli myös laatia sellainen viitekehys, jonka perusteella voidaan kuvata toivottua sosiaaliturvan, talouden ja työllisyyden kehitystä sekä selvittää, miten talous-, työllisyys- ja sosiaalipolitiikan osittain erilaiset tavoitteet voitaisiin parhaiten sovittaa yhteen. Tehtävänä oli myös selvittää, onko nykyinen sosiaaliturva ja sen rahoituksen rakenne toimiva pitkällä tähtäyksellä ja arvioida, miten voimassa olevan lainsäädännön mukainen toimeentuloturva- ja palvelujärjestelmä toteuttaa yhteiskuntapolitiikalle asetettavia tavoitteita keskipitkällä ja pitkällä aikavälillä. Lisäksi tuli laatia vaihtoehtoisia, erilaisiin laskentaoletuksiin sekä meno- ja rahoitusperusteisiin pohjautuvia sosiaalimenolaskelmia ja arvioida niiden vaikutuksia viitekehyksen mukaisiin tavoitteisiin. Tässä raportissa analysoidaan sosiaaliturvan tulevaisuuden haasteita ja tarkastellaan sosiaalimenojen ja niiden rahoituksen kehitystä yksityiskohtaisesti. Raportin luvussa 2 arvioidaan sosiaaliturvan kehitystä vuosina Luvussa 3 tarkastellaan sosiaaliturvalle asetettuja tavoitteita ja luvussa 4 sosiaaliturvan haasteita ja ongelmia. Luvussa 5 tarkastellaan sosiaaliturvan muutossuuntia muissa maissa. Luvussa 6 esitetään toimikunnan peruslaskelma sosiaalimenoista vuoteen 2050 saakka. Luvussa 7 esitetään lukuisa joukko vaihtoehtoisiin laskentaoletuksiin pohjautuvia sosiaalimenolaskelmia. Lisäksi tehdään herkkyysanalyysejä siitä, miten paljon peruslaskelman yksittäiset oletukset vaikuttavat laskelmien lopputulemiin. Luvussa 7 tuodaan esille myös sosiaaliturvan kehittämisvaihtoehtoja, joista on viime aikoina keskusteltu. Lopuksi luvussa 8 arvioidaan laskentavaihtoehtojen vaikutuksia elatussuhteeseen, bruttokansantuotteeseen, sosiaalimenoihin ja työllisyyteen Sosiaaliturvan taustaa Suomen sosiaaliturvajärjestelmä on pitkän historiallisen kehityksen tulos. Eri aikakausina sosiaaliturvan tehtävät, painotukset ja kohderyhmät ovat vaihdelleet. Nykyinen järjestelmä on muotoutunut sekä monien eri ryhmien tavoitteiden yhteen sovittamisen tuloksena että jatkuvasti muuttuvissa olosuhteissa. Harjoitetun sosiaalipolitiikan päätavoitteista on kuitenkin ollut varsin laaja poliittinen yhteisymmärrys. Maailmansotien välisenä aikana sosiaaliturva kohdistui ensisijaisesti lapsiin, äiteihin, sairaisiin ja kaikkein heikoimmassa asemassa oleviin vanhuksiin. Turvan taso ja palvelujen laatu oli varsin vaatimaton. Myöhemmin sosiaaliturva on laajentunut kohti työikäistä ja työkykyistä väestöä samalla kun tulonsiirtojen takaaman turvan taso ja palvelujen laatu on parantunut.
10 Suomen teollistuessa ja 1960-luvuilla luotiin Suomen sosiaaliturvan rakenteen perusta. Silloin perustettiin tai uudistettiin muun muassa kansan- ja työeläkejärjestelmiä, sairausvakuutusta ja työttömyysturvaa sekä rakennettiin huomattava osa terveydenhuoltoa. Jälkiteollistumisen ja kaupungistumisen myötä 1970-luvulla sosiaaliturvaa täydennettiin muun muassa asunto-, perhe-, koulutus- terveys- ja varhaiseläkepoliittisilla toimenpiteillä luvulla sosiaaliturvaa kehitettiin edelleen toteuttamalla työvoima- ja eläkepoliittisia sekä perhepoliittisia uudistuksia. Samanaikaisesti uudistettiin valtionosuusjärjestelmä ja sosiaali- ja terveydenhuollon suunnittelujärjestelmät, jotka omalta osaltaan tukivat sosiaali- ja terveyspalvelujen laajentumista. Myös vero- ja sosiaalipolitiikan yhteensovitusta parannettiin muun muassa saattamalla eläke-, työttömyys- ja sairausvakuutusetuudet veronalaisiksi. Vuosikymmeniä kestänyttä uudistustyötä tuki pitkä suotuisan talouskasvun aika, poikkeuksellisen edullinen väestörakenne ja julkisen talouden vakaus luvun alussa talouskasvu pysähtyi ja työttömyys lisääntyi nopeasti. Julkisen sektorin menojen noustessa ja verotulojen supistuessa julkinen talous ajautui rahoituskriisiin. Sosiaalimenojen suhde bruttokansantuotteeseen nousi korkealle ja valtionvelka kasvoi huomattavasti. Julkisen talouden menojen leikkauksista suuri osa kohdistui sosiaali- ja terveysalalle. Näistä leikkauksista huolimatta sosiaaliturvan perusrakenteet - eläkejärjestelmät, perhepolitiikka, terveys- ja sosiaalipalvelut sekä työttömyysturva - säilyivät pitkälti koskemattomina. Sosiaaliturvan ansiota oli, ettei työttömyys ajanut kotitalouksia laajamittaiseen köyhyyteen ja että usko tulevaisuuteen säilyi 1990-luvun vaikeissa olosuhteissa. Vuosikymmenien kehitystyön tuloksena Suomessa on laadukas sosiaaliturva, joka sijoittuu hyvin myös kansainvälisissä vertailuissa. Sen perusrakenne on toimiva ja sillä on kansalaisten laaja kannatus. Sosiaaliturvaan liittyy kehittämistarpeita kuitenkin edelleen. Sosiaaliturvaa ja sen rahoitusta on ajan myötä mukautettava muuttuviin olosuhteisiin, jotta sen toimintakyky ja rahoitus voidaan turvata luvun alussa sosiaaliturvan arviointi on erityisen perusteltua, sillä väestön ikääntyminen, Euroopan integraatio, talouden globalisoituminen, teknologinen kehitys, muutokset työmarkkinoilla ja perherakenteen muuttuminen merkitsevät sosiaaliturvalle uudenlaisia haasteita ja perustavanlaatuisia muutoksia toimintaympäristössä. Näiden haasteiden edessä on entistä tärkeämpää, että talous-, työllisyys- ja sosiaalipolitiikan tavoitteet ovat keskenään tasapainossa Sosiaaliturvan lähtökohdat Sosiaaliset perusoikeudet Suomen sosiaalipoliittisen ajattelun peruslinjaukset on kiteytetty Suomen perustuslakiin. Suomen perustuslain 19 mukaan jokaiselle turvataan oikeus ihmisarvoisen elämän kannalta välttämättömään toimeentuloon ja huolenpitoon. Perustoimeentulon turva taataan jokaiselle työttömyyden, sairauden, työkyvyttömyyden ja vanhuuden aikana sekä lapsen syntymän ja huoltajan menetyksen perusteella siten kuin lailla erikseen säädetään. Lisäksi julkisen vallan on turvattava jokaiselle riittävät sosiaali- ja terveyspalvelut ja edistettävä väestön terveyttä. Perustuslain nojalla julkisen vallan on myös tuettava perheen ja muiden lapsen huolenpidosta vastaavien mahdollisuuksia turvata lapsen hyvinvointi ja yksilöllinen kasvu. Edelleen julkisen vallan tehtävänä on edistää jokaisen oikeutta asumiseen ja tukea asumisen omatoimista järjestämistä.
11 Sosiaaliset perusoikeudet eivät turvaa olemassa olevia sosiaaliturvajärjestelyjä, eivätkä ota kantaa siihen, minkälainen sosiaalipoliittinen malli Suomessa on oltava: universaali, erilaisiin statuksiin tai työmarkkina-asemiin perustuva vai niiden yhdistelmä. Perusoikeudet eivät edellytä, että kaikilla olisi oikeus samanlaiseen sosiaaliturvaan saman riskin sattuessa. Järjestelmien on kuitenkin oltava siten kattavia, ettei väliinputoajia synny. Perustuslain 19 ei myöskään määrittele sosiaaliturvan kulloinkin vallitsevaa tasoa. (Sakslin 1999) Perustuslain 18 perusteella julkisen vallan tehtävänä on edistää työllisyyttä ja pyrkiä turvaamaan jokaiselle oikeus työhön. Perustuslain 6 korostaa puolestaan yhdenvertaisuusperiaatteen huomioonottamista. Suomen sosiaaliturva lähtee yksilökohtaisesta oikeudesta etuuteen. Perheenhuoltajan asema työelämässä ei pääsääntöisesti vaikuta muiden perheenjäsenten sosiaaliturvaan. Ihmisten hyvinvoinnista huolehdittaessa yksilön, perheen, lähi- ja paikallisyhteisön sekä julkisen vallan vastuut muodostavat kokonaisuuden. Suomalainen yhteiskunta haluaa huolehtia myös köyhistä, vammautuneista tai muutoin syrjäytyneistä. Sosiaaliturva on edistänyt Suomessa väestön hyvinvointia, sosiaalista yhteenkuuluvuutta, oikeudenmukaisuutta ja tasa-arvoa. Suomen sosiaaliturvan perusrakennetta voidaan pitää toimivana. Kansainvälisesti katsoen köyhyys on Suomessa vähäistä. Tulonsiirtojen ansiosta käytettävissä olevilla tuloilla mitattu tulonjako on Suomessa kansainvälisesti verrattuna erittäin tasainen. Tärkeä tavoite on myös yksilön ansiotulojen tasaaminen koko elinkaaren ajalla. Työn merkitys sosiaalisen turvallisuuden ja hyvinvoinnin lähteenä on ollut suomalaisessa sosiaalipolitiikassa painottuneesti esillä. Laajamittainen ja pysyvä työttömyys lisää sosiaaliturvajärjestelmästä huolimatta eriarvoisuutta ja syrjäytyneisyyttä samoin kuin sosiaalisia ja terveydellisiä ongelmia. Työllisyys on myös merkittävä yksilön hyvinvoinnin lähde. Sama pätee myös koko kansantalouden tasolla. Työllisyys vaikuttaa keskeisesti talouden kehitykseen ja hyvinvointiyhteiskunnan rahoitusmahdollisuuksiin. Mielipidekyselyjen mukaan sosiaaliturvajärjestelmällä on kansalaisten laaja kannatus. Kannatus on lamanjälkeisinä vuosina kasvanut tasaisesti. Yksityiskohtaisempi tarkastelu osoittaa mielipiteiden eriytymistä yksittäisten etuuksien osalta. Kansalaiset kannattavat ennen kaikkea niitä etuuksia ja palveluja, joita he todennäköisesti tulevat tarvitsemaan ja kuluttamaan. Muihin etuuksiin suhtaudutaan aikaisempaa kriittisemmin. Suomen sosiaaliturva ja Euroopan unioni Kansallisen tason ohella sosiaali- ja terveyspolitiikan viitekehyksenä on Suomen jäsenyys Euroopan unionissa, kansainväliset sitoumukset ja yhteistyö kansainvälisten järjestöjen kanssa. Monilla sosiaaliturvan alueilla EU-lainsäädäntö on osa kansallista lainsäädäntöämme. EU-maiden ja Suomen sosiaalipolitiikan globaalina taustana ovat kansainväliset ihmisoikeussopimukset. Suurin osa suomalaisesta sosiaaliturvasta on asumisperusteista. Asumisperusteiseen turvaan kuuluvat muun muassa sairausvakuutus siihen kuuluvine vanhempainetuuksineen, äitiysavustus, lapsilisä, kansaneläkevakuutus, asumisen tukeminen, vammaisetuudet, suuri osa kuntoutuksesta ja työttömyysetuudet. Lisäksi asumisperusteiseen sosiaaliturvaan kuuluu kuntien järjestämä yleinen terveyden- ja sairaanhoito. Ansionmenetystä korvaavissa
12 etuuksissa vaaditaan Suomessa asumisen lisäksi työedellytyksen täyttymistä. Yksinomaan työskentelyperusteista sosiaaliturvaa on työeläkelainsäädäntö sekä työtapaturma- ja ammattitautivakuutus. Kaikissa Euroopan unionin jäsenmaissa on koko väestöä koskevia järjestelmiä, joskin silloin on yleensä kyse sosiaalihuoltojärjestelmistä. Muiden maiden universaalit järjestelmät ovat yleensä perhe-etuus- ja terveydenhuoltojärjestelmiä. Laajempia asumiseen perustuvia järjestelmiä on vain Pohjoismaissa ja Alankomaissa. Asumisperusteiseen sosiaaliturvaan oikeutettuja ovat Suomessa vakinaisesti asuvat tai asuvaksi katsottavat henkilöt. Suomessa asumista koskevat määräykset on koottu asumiseen perustuvan sosiaaliturvalainsäädännön soveltamisesta annettuun lakiin. Sen lisäksi oikeus asumisperusteiseen sosiaaliturvaan voi määräytyä kotikuntalain mukaan. Eräissä Suomea sitovissa kansainvälisissä säännöksissä on myös määräyksiä siitä, minkä maan sosiaaliturvalainsäädäntöä tietyissä tilanteissa on sovellettava. Tällaisia määräyksiä sisältävät muun muassa Suomen solmimat sosiaaliturvasopimukset ja Euroopan yhteisön ylikansallinen lainsäädäntö. Jos henkilöön sovelletaan Suomea sitovan kansainvälisen sopimuksen perusteella muun valtion sosiaaliturvalainsäädäntöä, ei soveltamisalalakia ja kotikuntalakia tältä osin sovelleta. EY:n sosiaaliturvaa koskeva lainsäädäntö syrjäyttää ristiriitatilanteessa kansallisen lainsäädännön. Suomen sosiaaliturvalainsäädäntö on siis pääosin asumisperusteinen, kun taas Euroopan yhteisön sosiaaliturvaa koskeva lainsäädäntö on laadittu pääasiassa työskentely- tai vakuutusmaksuihin perustuvia sosiaaliturvajärjestelmiä silmällä pitäen. Säännökset soveltuvat huonosti asumisperusteiseen sosiaaliturvajärjestelmään ja entistä useammin joudutaan soveltamaan Suomen lainsäädännön sijasta suoraan yhteisön lainsäädäntöä, koska Suomen lainsäädäntö on ristiriidassa yhteisön lainsäädännön kanssa. Euroopan unionissa sosiaaliturvalainsäädäntöä ei ole yhdenmukaistettu. Jokainen jäsenmaa päättää itse sosiaaliturvan sisällöstä, kuten siitä, kuka on oikeutettu sosiaaliturvaan, mitä sosiaaliturvaetuuksia maassa on, mitkä ovat edellytykset etuuksien saamiselle, millainen niiden taso on ja miten ne rahoitetaan. Päättäessään sosiaaliturvan sisällöstä, jäsenmaiden on kuitenkin noudatettava yhteisölainsäädäntöä, joka rajoittaa muun muassa asumisedellytyksen käyttöä sosiaaliturvan myöntämisen edellytyksenä. Henkilöiden vapaan liikkuvuuden turvaamiseksi Euroopan unionin alueella on ollut tarpeen määrätä sosiaaliturvan yhteensovittamisesta niissä tapauksissa, joissa työntekijällä, ammatinharjoittajalla, virkamiehellä tai opiskelijalla tai heidän perheenjäsenillään on liittymäkohtia kahteen tai useampaan jäsenmaahan. Sosiaaliturvan koordinoinnista on annettu neuvoston asetus (ETY) 1408/71 ja sen toimeenpanoasetus (ETY) 574/72. Asetukset ovat Suomessa suoraan sovellettavaa lainsäädäntöä. Jos Suomen laki on joltakin osin ristiriidassa näiden asetusten säännösten kanssa, sovelletaan suoraan asetuksen säännöksiä. Asetus 1408/71 sisältää määräykset siitä, minkä jäsenvaltion lainsäädäntöä työntekijään kulloinkin sovelletaan sekä eri sosiaaliturvan aloihin liittyviä määräyksiä. Sosiaaliturva määräytyy pääsääntöisesti aina työntekijän tai yrittäjän työskentelyn perusteella. Työskentelyyn perustuvat yhteensovittamissäännökset soveltuvat huonosti asumisperusteiseen sosiaaliturvajärjestelmään, jossa työskentelyllä ei sosiaaliturvaoikeuden syntymisen ja päättymisen kannalta ole merkitystä. Käytännössä Suomeen työhön tulevilta toisen jäsenvaltion kansalaiselta ei voida edellyttää, että hän asuisi Suomessa, vaan oikeus sosiaaliturvaan al-
13 kaa heti, kun hän aloittaa työskentelyn. Työsuhteen pituudella ei ole merkitystä. Hyvinkin lyhyet työsuhteet oikeuttavat työntekijän asumisperusteiseen sosiaaliturvaan. Muiden EU:n jäsenmaiden kansalaisiin ei siten voida soveltaa kansallista lakia (soveltamisalalakia ja kotikuntalakia), vaan heihin sovelletaan suoraan asetuksen 1408/71 asianomaista säännöstä. Työntekijöillä on aina työsuhteen perusteella oikeus kaikkeen sosiaaliturvaan riippumatta siitä, asuvatko he Suomessa vai eivät. Sen lisäksi Suomi vastaa tällaisen henkilön perheenjäsenten sosiaaliturvasta (terveydenhuolto ja perhe-etuudet) riippumatta siitä, missä EU:n alueella nämä asuvat. Asetusta 1408/71 sovellettaessa asumisperusteisen sosiaaliturvan katsotaan päättyvän silloin, kun henkilö ei enää työskentele Suomessa eikä hänen kansallisen lain mukaan katsota asuvan Suomessa. Yhteisöjen tuomioistuin on kuitenkin toistuvasti todennut, että asumisedellytyksen käyttö rajoittaa henkilöiden vapaata liikkumisoikeutta unionin alueella. Tuomioistuin on tähän vedoten velvoittanut jäsenmaat maksamaan toiseen jäsenmaahan muuttaneelle henkilölle etuuksia, jotka kansallisen lainsäädännön mukaan maksetaan vain asianomaisessa jäsenvaltiossa asuvalle henkilölle. Yhteisöjen tuomioistuin on myös antanut useita muita merkittäviä ratkaisuja, joilla on vaikutusta Suomen sosiaaliturvaan. Tällaisia ovat muun muassa sosiaalihuoltoon kuuluvaksi katsottujen etuuksien maksaminen ulkomaille sekä palveluiden ja tavaroiden vapaata liikkuvuutta koskevien säännösten soveltaminen terveydenhuoltoon. Tämä merkitsee sitä, että asetuksen 1408/71 soveltamisala laajenee ja kansallisen lainsäädännön soveltamisala kapenee jatkuvasti Keskeisiä käsitteitä Sosiaalietuudet ja sosiaalimenot Euroopassa laajalti käytetyn määritelmän mukaan sosiaaliturvaan kuuluvat kaikki julkiset ja yksityiset toimenpiteet, joiden tarkoituksena on keventää erilaisista sosiaalisista riskeistä tai tarpeista kotitalouksille tai yksilöille aiheutuvaa taakkaa. 1 Riskit ja tarpeet, jotka aiheuttavat sosiaaliturvan tarvetta, jaotellaan yleisesti seuraaviin pääryhmiin: sairaus ja terveys, toimintarajoitteisuus, vanhuus, perheenhuoltajan kuolema, perhe ja lapset, työttömyys, asuminen sekä muualla luokittelematon sosiaalinen syrjäytyminen (Eurostat 1996). Sosiaaliturva koostuu rahaetuuksina maksettavasta toimeentuloturvasta ja sosiaali- ja terveyspalveluista. Sosiaaliturvan käsitteen ulkopuolelle on rajattu muun muassa verovähennykset sekä yksityisten henkilöiden ja kotitalouksien omasta aloitteestaan ottamat vakuutukset. Näillä molemmilla voi kuitenkin olla sosiaalipoliittisia vaikutuksia: ne voivat olla julkisen sosiaaliturvan vaihtoehtoja tai täydentäjiä. Sosiaaliturvaan ei lueta myöskään yleisiä opintoetuuksia. Opintotuet katsotaan pikemminkin koulutuspoliittisiksi investoinneiksi. Ehkäisevän sosiaalipolitiikan tai työvoimapolitiikan toimenpiteet luetaan sosiaaliturvaan vain siltä osin kuin toimenpiteet tai tulonsiirrot kohdistuvat suoraan yksilöön tai kotitalouteen. Sosiaalimenot koostuvat sosiaalivakuutusten ja sosiaaliavustusten etuusmenoista sekä sosiaali- ja terveyspalvelujen julkisista menoista. Sosiaalivakuutus voidaan määritellä julkisen vallan järjestämäksi vakuutukseksi sosiaalisten riskien varalta. Sosiaalisilla riskeillä tar- 1 Sosiaaliturvan käsitteeseen kuuluu myös, että toimenpiteisiin ei liity vastavuoroisuutta. Tämä periaate sulkee sosiaaliturvan piiristä kaikki sellaiset toimenpiteet, joissa vastanottaja on velvollinen samanaikaisesti antamaan jotakin samanarvoista vastineeksi.
14 koitetaan vanhuutta, työkyvyttömyyttä, työttömyyttä, sairautta ja (perheen huoltajan) kuolemaa. Sosiaalivakuutuksen tavoitteena on turvata kansalaisten toimeentulo mainittujen riskien toteutuessa samoin kuin korvata muun muassa sairauksista ja toimintakyvyn vajavuuksista aiheutuneita kuluja. Sosiaalivakuutus koostuu ansio- ja vähimmäisturvasta. Sosiaaliavustuksille on ominaista, että rahoitusta varten ei peritä erityisiä vakuutusmaksuja, vaan etuudet maksetaan julkisista varoista. Sosiaaliavustuksia ovat muun muassa elatustuki ja avustus, työmarkkinatuki ja toimeentulotuki. Kotitalouden käytettävissä oleviin resursseihin ja hyvinvointiin vaikuttavat tulonsiirtojen ohella sen käyttämät sosiaali- ja terveyspalvelut. Sosiaali- ja terveyspalvelujen perustan muodostavat kuntien järjestämät, ensisijaisesti verorahoitteiset toiminnat, jotka ovat kaikkien saatavilla sosiaalisesta, taloudellisesta ja yhteiskunnallisesta asemasta riippumatta. Verorahoituksen ohella asiakasmaksut muodostavat osan palvelujen rahoituksesta. Terveyspalveluihin kuuluvat myös sairausvakuutuslain perusteella korvattavat palvelut. Toimeentuloturva muodostuu ansioturvasta, vähimmäisturvasta ja viimesijaisesta eli tarveharkintaisesta turvasta. Ansioturva pyrkii turvaamaan totutun, työssä ollessa saavutetun kulutustason jatkumisen sosiaalisten riskien sattuessa. Etuudet määräytyvät työelämään osallistumisen sekä aiempien ansiotulojen perusteella. Vähimmäisturvan tavoitteena on tarjota henkilöille ja perheille aiemmasta ansiotyöstä riippumatta kohtuullinen toimeentulo tietyissä sosiaalisissa riskitilanteissa ja tiettyjen tarpeiden varalta. Vähimmäisetuudet voivat olla tasasuuruisia tai ansioturvavähenteisiä. Ne myönnetään yleensä maassa asumisen perusteella. Tarveharkintainen eli viimesijainen turva täydentää vähimmäis- ja ansioturvaa tilanteissa, joissa turva muutoin jäisi riittämättömäksi. Muut tulonsiirrot ja tulot vähentävät tarveharkintaisten etuuksien määrää. Vähimmäisturva- ja ansioturvaetuudet ovat Suomessa pääsääntöisesti yksilöllisiä etuuksia. Viimesijaiset etuudet ovat yleensä kotitalouskohtaisia. Oheisissa kuviossa ja taulukossa kuvataan sosiaalimenojen jakautuminen menolajeittain ja eri sosiaaliturvaetuuksien saajien määrät. Kuvio 1. Sosiaalimenot menolajeittain vuonna 2001, prosenttia kaikista menoista Kuntien terveyspalvelut 15 % Muu 4 % Työeläkkeet 36 % Kuntien sosiaalipalvelut 11 % Kuntien avustukset 2 % Valtion avustukset ja palvelut 5 % Työttömyysturva 7 % Sairausvakuutus 8 % Kansaneläkkeet 9 % Sotilas-, liikenne- ja tapaturmavakuutus 3 %
15 Taulukko 1. Sosiaaliturvaetuuksien saajat vuonna 2001, tuhatta henkilöä Eläkkeensaajat yhteensä vanhuuseläke - työkyvyttömyyseläke - yksilöllinen varhaiseläke - työttömyyseläke Työttömyyspäiväraha (henkilövuosia) Sairauspäiväraha (henkilövuosia) Vanhempainraha (henkilövuosia) Pienten lasten hoidon tuet , perheet Toimeentulotuki (henkilöitä vuoden aikana) Sosiaaliturvan pilarit ja rahoitusperiaatteet Sosiaaliturvan kansainvälisissä vertailuissa ja sosiaaliturvan reformeista käytävässä keskustelussa sosiaaliturvajärjestelmien rakennetta ja rahoitusta hahmotetaan usein pilarijaon avulla. Pilarijakoa on käytetty käsitteellisenä apuvälineenä varsinkin eläkereformien päälinjojen kuvaamisessa. Kansainvälisessä keskustelussa muun muassa Maailmanpankki ja Kansainvälinen työjärjestö ILO ovat esittäneet toisistaan poikkeavia linjauksia julkisen ja yksityisesti järjestetyn sekä rahastointiin ja jakoperiaatteeseen perustuvan turvan suhteista. 2 EU:n käsitteistössä pilarijaolla on vakiintunut sisältö. Jakoa käytetään yhtenä jaotteluperusteena myös sosiaalimenojen ryhmittelyssä (Eurostat 1996). Ensimmäinen pilari koostuu julkisesta, lakisääteisestä toimeentuloturvasta sekä julkisista sosiaali- ja terveyspalveluista. Toiseen pilariin luetaan työmarkkinajärjestöjen kesken sovittu, julkisia järjestelmiä täydentävä turva. Henkilöiden tai kotitalouksien ottamat vapaaehtoiset, sosiaalisissa riskitilanteissa turvaa antavat vakuutukset muodostavat kolmannen pilarin. Kolmannen pilarin etuuksia ei lueta sosiaalimenoiksi. Sosiaaliturvan rahoituslähteitä ovat julkisyhteisöjen keräämät verot ja veronluonteiset maksut, työnantajien ja vakuutettujen maksamat sosiaalivakuutusmaksut sekä rahastojen tuotot. Sosiaaliturvan rahoituksen keskeisiä ulottuvuuksia voidaan kuvata kahdella käsiteparilla. Rahoitustavan kannalta etuudet voivat perustua jakojärjestelmään (pay-as-you-go), rahastointiin tai näiden yhdistelmään. Etuuden määräytymisen kannalta järjestelmät ovat joko etuusperusteisia tai maksuperusteisia. 3 Näitä käsitteitä kuvataan seuraavassa eläketurvan kannalta. Jakojärjestelmässä työssä oleva väestö kustantaa kunakin ajankohtana maksettavat eläkkeet. Tarvittavat varat kerätään vakuutusmaksuina, veroina tai veronluonteisina maksuina. Täysin tai osittain rahastoivassa järjestelmässä työssä oleva väestö maksaa vakuutusmaksuja, jotka rahastoidaan ja investoidaan tulevia eläkkeitä varten. Molemmissa rahoitustavoissa vakuutusmaksut ovat yleensä palkkaan sidottuja ja niitä maksavat useimmiten sekä työnantajat että työntekijät. Työnantajien järjestämässä lisäturvassa rahastointi voi perustua pelkästään kirjanpidollisiin varauksiin, jolloin eläkevastuut ovat kirjanpidollisesti nähtävissä, mutta niitä ei ole tosiasiallisesti erotettu yrityksen muista varoista. 2 Ks. Deacon (1999), Pension Reforms: where are we now?, Holzman (2000), Gillion (2000) 3 Esim. Palm 1999, Laitinen-Kuikka ja Bach 1999
16 Etuuden ja rahoituksen välisen suhteen kannalta järjestelmät voivat olla etuusperusteisia tai maksuperusteisia. Etuusperusteisilla (defined benefit) järjestelmillä tarkoitetaan järjestelmiä, joissa etuuksien taso on ennalta sovittu ja vakuutusmaksut kerätään niin suurina, että luvatut etuudet pystytään maksamaan, kun mahdollisten rahastojen tuotot otetaan huomioon. Maksuperusteisilla (defined contribution) järjestelmillä taas tarkoitetaan järjestelmiä, joissa perittävien maksujen suuruus on ennalta sovittu. Etuuksien suuruus eläkkeelle siirtymisen jälkeen riippuu perityistä maksuista ja rahastojen tuotoista. Etuus- ja maksuperusteiset järjestelmät eroavat toisistaan siltä kannalta, kuka pääasiallisesti kantaa järjestelmän epäonnistumisen riskit. Etuusperusteisessa järjestelmässä riskin toteutumisen rahoittavat maksajat ja maksuperusteisessa etuudensaajat. Käytännössä jaottelu etuus- ja maksuperusteisien järjestelmien välillä ei ole aina selkeä. Oman erikoisryhmänsä muodostavat näennäisesti maksuperusteiset järjestelmät (notional defined contribution schemes), joissa eläke kertyy sovitun maksuprosentin mukaan, mutta maksuja ei tosiasiallisesti ole rahastoitu eikä eläkkeen suuruus näin ollen riipu sijoituksille saadusta tuotosta. Kertyneitä laskennallisia maksuja tarkistetaan sovitulla indeksillä ja koko laskennallinen pääoma jaetaan eläkkeen oletetun maksuajan mukaan määräytyväksi kuukausieläkkeeksi. Näennäisesti maksuperusteinen työeläkejärjestelmä on otettu käyttöön Ruotsissa, Italiassa ja Latviassa. Tavoitteena on ollut järjestelmien läpinäkyvyyden ja ymmärrettävyyden lisääminen. Verotus hyvinvointipolitiikan osana Hyvinvointitavoitteiden kannalta veropolitiikka jakautuu yhtäältä verotuksen, palkkatulojen (tuotannontekijätulojen) ja sosiaaliturvan yhteensovittamista ja toisaalta sosiaalipoliittisesti perusteltuja verovähennyksiä koskevaan problematiikkaan. Suomessa tuloverotus sekä sosiaaliturvaetuudet on pitkälti yksilöllistetty. Yksilöllistäminen tukee sukupuolten välistä tasa-arvoa ja molempien puolisoiden ansiotyöhön osallistumista. Sosiaalivakuutusetuudet sekä eräät avustukset ovat veronalaisia, mikä osaltaan helpottaa etuuksien oikeudenmukaista kohdentumista ja mahdollistaa hallinnolliselta kannalta joustavan etuuksien kaavamaisen määräytymisen. Kannustinongelmien välttämiseksi tarvitaan tuloverotuksen, palkkatulojen ja etuuksien huolellista yhteensovittamista. Tällöin on otettava huomioon erityisesti verottomien etuuksien (asumistuki, toimeentulotuki, lasten päivähoito) yhteisvaikutukset veronalaisten tulojen kanssa. Sosiaalipoliittisten verovähennysten rooli on viime vuosina supistunut erityisesti perhepolitiikassa ja osittain myös asuntopolitiikassa. Erilaisten verotuksesta tehtävien vähennysten merkitys on edelleen huomattava eläkepolitiikassa (sekä kunnallisessa että valtion verotuksessa) ja opintotuessa. Verovähennysten kautta myös yksittäisten kansalaisten henkivakuutusyhtiöltä tai muilta rahoituslaitoksilta ostamat vakuutukset ovat kiinteä osa julkisen sosiaaliturvapolitiikan kokonaisuutta, vaikka näitä etuuksia ei varsinaisesti luetakaan sosiaalimenoihin kuuluviksi Suomen sosiaalimenot kansainvälisessä vertailussa Kuvattaessa sosiaalimenojen kehitystä vakiintunut käytäntö on suhteuttaa ne bruttokansantuotteeseen. Sosiaalimenoja voidaan mitata sekä brutto- että nettokäsitteen mukaan. Eri maiden sosiaalimenojen kansantuoteosuuksien vertailu ei ole täysin yksiselitteistä johtuen erilaisista tilastointikäytännöistä ja verotuksen huomioonottamisesta. Ensinnäkin etuu-
17 det voivat olla veronalaista tuloa, jolloin niiden bruttomäärät ovat suurempia kuin tilanteissa, joissa ne eivät ole veronalaisia tai etuuden saajat ovat oikeutettuja erityisiin verovähennyksiin. Suorien tulonsiirtojen sijasta tuki voidaan kanavoida sosiaalisten verovähennysten kautta. Esimerkiksi vuoden 1994 perhetukiuudistuksessa verotuksen lapsivähennykset korvattiin korottamalla lapsilisiä. Lapsilisien korotus ei ollut yhtä suuri kuin poistunut verotuki, joten lapsiperheiden kokonaistuki supistui. Siitä huolimatta uudistus kasvatti sosiaalimenoja, sillä verotukia ei oteta sosiaalimenolaskelmissa huomioon. 4 Vastaavia ongelmia on eri maiden sosiaalimenojen vertailussa. Erot eivät koske vain välitöntä verotusta. Etuuden saajien kulutuksesta osa palautuu takaisin julkiselle sektorille myös välillisinä veroina. Samoin kuin välittömän verotuksen myös välillisen verotuksen taso ja määräytymisperusteet vaihtelevat maittain. Sosiaalimenojen vertailu on vaikeaa myös siksi, että raja julkisen ja yksityisen sosiaaliturvan välillä ei aina ole selvä. Samantasoinen sosiaaliturva voidaan järjestää monella eri tavoin. Eri tavat varautua sosiaalisiin riskeihin korvaavat toisiaan. Mikäli julkista sosiaalivakuutusta ei ole tai se on järjestetty puutteellisesti, riskien varalle varaudutaan yksityisten vakuutusten avulla. OECD (Organisation for Economic Co-operation and Development) on julkaissut alustavia arvioita eri laskentatapojen vaikutuksesta sosiaalimenojen kansantuoteosuuksiin. Oheisessa kuviossa esitetään sosiaalimenojen suhde bruttokansantuotteeseen vuonna 1997 kolmella tavalla laskettuna. Julkiset sosiaalimenot on perinteinen tapa mitata sosiaalimenoja. Julkisten sosiaalimenojen nettokäsite on saatu vähentämällä julkisista sosiaalimenoista etuuksista maksetut välittömät ja välilliset verot ja lisäämällä niihin sosiaaliset verovähennykset. Verotuksen jälkeiset sosiaalimenot ovat erityisesti Pohjoismaissa selvästi pienemmät kuin perinteisellä tavalla mitatut sosiaalimenot. Kun lisäksi otetaan huomioon yksityisen sektorin tarjoama sosiaaliturva, Pohjoismaat ovat edelleen kärkijoukossa, mutta kärkeen nousevat myös Belgia ja Saksa. Yksityiset sosiaalimenot kohottavat sosiaalimenojen kansantuoteosuutta erityisesti anglosaksisissa maissa. Kun yksityiset sosiaalimenot otetaan huomioon, Yhdysvaltojen sosiaalimenojen taso on vain runsaat kaksi prosenttiyksikköä matalampi kuin Suomessa. On lisäksi muistettava, että Suomen sosiaalimenojen osuus BKT:stä oli suhteellisen korkealla vielä vuonna 1997, minkä jälkeen osuus on jatkanut laskuaan. Edellä olevan vertailun perusteella Suomen nykyistä sosiaalimenojen suhdetta bruttokansantuotteeseen ei voida pitää kansainvälisesti katsoen korkeana. Kuviossa sosiaalimenot on suhteutettu perushintaiseen bruttokansantuotteeseen, joka nostaa sosiaalimeno-osuuksia markkinahintaiseen bruttokansantuotteeseen verrattuna. 5 OECD:n sosiaalimenokäsite eroaa hieman Eurostatissa käytetyistä määritelmistä. Huolimatta määritelmällisistä ongelmista kuvio osoittaa, että vertailujen tekeminen vain julkisten bruttososiaalimenojen perusteella saattaa olla harhanjohtavaa. 4 Samalla uudistus kasvatti bruttoveroastetta. 5 Perushintainen bruttokansantuote ei sisällä välillisiä veroja eikä tukipalkkioita.
18 Kuvio 2. Sosiaalimenot suhteessa perushintaiseen bruttokansantuotteeseen eri sosiaalimenokäsitteillä eräissä OECD-maissa vuonna 1997 Tanska Ruotsi Suomi Belgia Norja Italia Saksa Itävalta Hollanti Iso-Britannia Tsekki Uusi-Seelanti Kanada Irlanti Australia Yhdysvallat Japani Korea Sosiaalimenot, % perushintaisesta bruttokansantuotteesta Julkiset ja yksityiset sosiaalimenot vähennettyinä etuuksista maksetuilla veroilla Julkiset sosiaalimenot vähennettyinä etuuksista maksetuilla veroilla Julkiset sosiaalimenot Lähde: Adema (2001), OECD Sosiaalimenojen suhteuttaminen kansantuotteeseen on ollut perusteltua käsitteen havainnollisuuden ja yleisen käytön vuoksi. Funktionaalisessa tulonjaossa viime vuosina tapahtuneiden suurten heilahtelujen vuoksi kansantuoteosuuden käyttöä pitäisi arvioida kriittisesti. Suhdeluku kuvaa enemmän kansantuotteessa ja sen rakenteessa tapahtuneita muutoksia kuin sosiaalimenoissa tapahtuneita muutoksia Sosiaalimenolaskelmista Sosiaalimenolaskelmien historiaa ja nykypäivää Sosiaali- ja terveysministeriö on tehnyt sosiaalimenojen ja niiden rahoituksen ennusteita 1970-luvulta lähtien. STAT-työryhmä julkaisi vuonna 1980 ensimmäisen vuoteen 2020 ulottuvan pitkän aikavälin sosiaalimenoennusteen. Sen jälkeen sosiaali- ja terveysministeriössä laadittiin vuoteen 1995 ulottuva PTS-suunnitelma Sosiaali- ja terveyspolitiikan lähtökohtia ja suuntaviivoja vuonna Lisäksi 1980-luvun puolivälissä tehtiin useita vuoteen 2000 ulottuvia sosiaalimeno- ja rahoituslaskelmia.
19 Seuraava pidemmän aikavälin, vuoteen 2030 ulottuva tarkastelu julkaistiin vuonna 1987, kun haluttiin tarkastella erityisesti väestön ikääntymisen vaikutuksia. Ennusteen laadinnan motiiveja kuvaa julkaisun esipuheessa sosiaali- ja terveysministeriön silloinen osastopäällikkö Markku Lehto: Sosiaali- ja terveysministeriössä on viiden viimeksi kuluneen vuoden aikana laadittu kolme sosiaalimenojen tulevaa kehitystä kuvaavaa laskelmaa. Nämä ovat ulottuneet vuosituhannen loppupuolelle. Laskelmiin on sisältynyt vaihtoehtoisia olettamuksia ikärakenteen, työkyvyttömyyden, talouskehityksen ja monen muun seikan tulevasta kehityksestä. Monien vaihtoehtojen avulla on voitu vähentää tulevaisuuteen liittyvää epätietoisuutta. Vaikka laskelmien avulla ei voida poistaa tulevaisuuteen liittyvää epävarmuutta, ne auttavat määrittämään epävarmojen tekijöiden vaikutuksen. Sosiaalimenojen ja niiden rahoituksen aikajänne ulottuu tässä tarkastelussa vuoteen 2030 saakka. Tämä perustuu ikärakenteen odotettavissa olevan muutoksen jatkamiseen pitkälle ensi vuosituhannen puolelle. Sosiaaliturvan kehityksessä tärkeäksi kohoaa työeläkkeiden sekä sosiaali- ja terveyspalvelujen kehitys.. Laman aattona vuonna 1990 sosiaali- ja terveysministeriö laati perusteellisen raportin Kohti hyvää Suomea 2030: sosiaalipolitiikka valintojen edessä, joka sisälsi perusennusteen lisäksi useita sosiaaliturvan kehittämisvaihtoehtoja, joista osa on keskustelun kohteena vielä tänäkin päivänä. Sosiaali- ja terveysministeriö asetti SOME-toimikunnan vuonna Toimikunta julkaisi välimietintönsä vuonna 1993 ja loppumietintönsä vuonna Kummassakin mietinnössä laadittiin perusennuste vuoteen 2030 ja arvioitiin useiden toimenpiteiden vaikutuksia. Sosiaalimenoja julkisten menojen osana on arvioitu myös muualla tehdyissä selvityksissä ja työryhmissä. Esimerkiksi talousneuvoston työryhmässä arvioitiin vuonna 1998 julkisen sektorin toimintapuitteita ja niihin kohdistuvia muutospaineita. Työryhmä arvioi julkisten menojen kehitystä pitkällä aikavälillä tehtäväryhmittäin. Sosiaali- ja terveysministeriössä laaditaan ja päivitetään sosiaalimenojen ja niiden rahoituksen kehitysarvio vuosittain, vaikka niitä ei julkaista. Verrattaessa eri aikoina tehtyjä sosiaalimenoennusteita, vuonna 2000 tehtyä laskelmaa kutsutaan tässä SOME2000-laskelmaksi. Aiemmin tehdyt sosiaalimenoennusteet: 1. Sosiaaliturvan menokehitystä ja tavoitteiden toteutumismahdollisuuksia arvioivan työryhmän raportti (STAT). Sosiaalinen aikakauskirja 1980:3 2. Sosiaalimenot ja niiden rahoitus vuosina Julkaisuja 1:1987. Sosiaalija terveysministeriö. Suunnitteluosasto. Helsinki Kohti hyvää Suomea 2030: sosiaalipolitiikka valintojen edessä. Sosiaali- ja terveysministeriön julkaisuja 1991:1. Helsinki Komiteamietintö 1993:24: Sosiaalimenotoimikunnan välimietintö. Helsinki Komiteamietintö 1994:9: Sosiaalimenotoimikunnan mietintö. Helsinki Julkinen talous 2000-luvulla: Reunaehdot, haasteet ja uudistusten suunta. Valtioneuvoston kanslian julkaisusarja 1998:4. Helsinki 1998.
20 Sosiaalimenojen ja niiden rahoituksen ennakoinnin luonteesta Sosiaalimenojen ja niiden rahoituksen kehitysarviot ovat luonteeltaan projektioita tai laskelmia. Ne eivät ole suunnitelmia eivätkä ennusteita, ja onkin jossain määrin harhaanjohtavaa puhua sosiaalimenoennusteista. Toisaalta on vaikea keksiä niille muuta nimitystä laskelma ei tuo esille niiden tulevaisuusarvioluonnetta. Projektioiden tarkoituksena on heijastaa olemassa oleva tilanne tietyn ajanjakson päähän tulevaisuuteen. Mitään käyttäytymisolettamuksia tai toimenpiteitä ei perusennusteessa tehdä. Talous etenee ikään kuin vakaan kasvun uralla tulevaisuuteen siten, että lähtökohtatilanteenkin oletetaan olevan vakaan tasapainotilan väestöä lukuun ottamatta. Kaikki olettamukset ovat vakio-oletuksia, ellei ole hyvin perusteltua syytä muuta olettaa. Tyypillinen vakio-olettamus on ikävakiointi. Se merkitsee, että nuoremmat kohortit käyttäytyvät aikanaan samoin kuin vanhemmat ennen heitä. Projektioiden tarkoituksena on saada selville, johtaako nykyinen sosiaaliturvan lainsäädäntö, työvoimakehitys, eläkkeelle jääminen, väestökehitys tai muut muutokset hyvänä pidettävään lopputulokseen. Projektiot ovat alkutilanteen vankeja. Jos alkutilanne ei ole lähelläkään tasapainoa, kuten laman pohjalla oli tilanne, projektiota olisi sopeutettava kohti tasapainouraa, jossa vallitsee likimain täystyöllisyys. Sosiaalimenoennusteiden vertailua Sosiaalimenoennusteiden vertailu ei ole ongelmatonta, koska menojen sisältö on muuttunut aikojen kuluessa luvulla sosiaalimenolaskelmat olivat sosiaali- ja terveysministeriön toiminta- ja taloussuunnittelun apuväline; ennusteet sisälsivät ne menot, joita hallinnoitiin sosiaali- ja terveysministeriön kautta. Myöhemmin menokäsite on sopeutettu vastaamaan ensin pohjoismaista ja sittemmin kansainvälistä sosiaalimenokäsitettä. Menoja on käsitelty joko brutto- tai nettomääräisinä. Kun kansainvälinen vertailtavuus on tullut tärkeämmäksi, sosiaalimenolaskelmissa on otettu käyttöön EU:n ESSPROS-käsitteistö vuodesta 1996 alkaen. Sosiaalimenomenojen ja niiden rahoituksen vertailua helpottaa, että peruslaskelmat on tehty kautta aikojen verraten samanlaisilla olettamuksilla STAT-laskelmaa lukuun ottamatta. Tärkeimmät oletukset on koottu alla olevaan taulukkoon. Taulukko 2. Sosiaalimenojen peruslaskelmien olettamuksia STAT SOME 1987 KOHTI 1990 SOME 1993 SOME 1994 SOME 2000 Reaaliansiotason muutos 2,5 1,5 1,5 1,7 1,5 - Tuottavuuden muutos ,6 1,7 Työttömyysaste ,5 5 6 Sosiaalimenoennusteiden vertailua vaikeuttaa, että toteutunut kehitys ei aina käy yksiin tehtyjen olettamusten kanssa. Reaaliansiotaso kohosi vuosina keskimäärin 1,7 prosenttia ja työn tuottavuus 2,5 prosenttia vuodessa. Funktionaalinen tulonjako on muuttunut. Kukaan ei osannut ennustaa 1990-luvun laman syvyyttä ja suurtyöttömyyttä, lamasta toipumisen nopeutta ja nykyistä työttömyyden tasoa. Työttömyysaste on korkeampi kuin